open-index/open-wikipedia-markdown huggingface dataset:
ויליאם בר

**ויליאם פלהאם בר** (באנגלית: **William Pelham Barr**; נולד ב-23 במאי 1950) הוא עורך דין אמריקאי ממוצא יהודי שכיהן כתובע הכללי של ארצות הברית בממשליהם של דונלד טראמפ וג'ורג' הרברט ווקר בוש.

## ביוגרפיה
אביו של בר היה יהודי שהמיר את דתו לנצרות קתולית ואילו אימו היא אירית ונוצרייה קתולית מלידה. בר למד באוניברסיטת קולומביה, הוא סיים תואר ראשון בממשל ב-1971, תואר שני בממשל ולימודי סין ב-1973. לאחר לימודיו עבד ב-CIA. ב-1977 סיים תואר JD בהצטיינות במשפטים באוניברסיטת ג'ורג' וושינגטון.

לאחר לימודי המשפטים עבד תחת שופט בית המשפט הפדרלי לערעורים במחוז קולומביה. ב-1982 מונה ליועץ בצוות מדיניות הפנים בממשלו של רונלד רייגן. ב-1983 עזב את הבית הלבן ושימש עורך דין ושותף במשרד עורכי דין Shaw, Pittman, Potts & Trowbridge בוושינגטון די. סי.

ב-1989 מונה לעוזרו של התובע הכללי של ארצות הברית, ב-1990 מונה לסגן התובע הכללי ובנובמבר 1991 מונה לתובע הכללי תחת נשיא ארצות הברית ג'ורג' הרברט ווקר בוש הוא כיהן בתפקיד עד ינואר 1993. במהלך תפקידו הוביל את התמודדות המשרד עם הפיגוע בטיסה 103 של פאן אמריקן, משבר המשכנתאות  ומלחמת המפרץ.

לאחר סיום כהונתו של הנשיא בוש, שימש כיועץ משפטי וסגן נשיא של חברת התקשורת GTE ולאחר רכישתה בשנת 2000 כיועץ המשפטי וסגן נשיא של החברה המאוחדת ורייזון תקשורת עד 2008. בהמשך שימש עורך דין פרטי בחברת Kirkland & Ellis במהלך כשנה וב-2017 חזר לייעץ בחברה.

בדצמבר 2018 הכריז נשיא ארצות הברית דונלד טראמפ על מינויו של בר לתובע הכללי. הוא נכנס לתפקידו ב-14 בפברואר 2019.

בר טען כי הדמוקרטיה בארצות הברית נועדה כדי לשמור על חופש הדת, והתבססה על כך שהציבור האמריקאי הוא דתי ומגביל את עצמו בגלל המחויבות לערכי ומצוות הדת. לעומת זאת, במאה ה-21 ישנה עזיבה של האמונה הדתית לטובת חיים של הפקרות ונהנתנות, וכפייה אנטי דתית בתקשורת, בתרבות ואף במסגרת החוק.

בשנת 2020 הופיע ברשימה השנתית של מגזין טיים, טיים 100. ב-15 בדצמבר 2020 הכריז על התפטרותו מהתפקיד, שתיכנס לתוקף ב-23 בדצמבר.

ב-14 בדצמבר 2020 הודיע הנשיא טראמפ באמצעות הטוויטר שבר יתפטר מתפקידו ב-23 בדצמבר. בר עצמו אישר את ההתפטרות במכתב שהעביר לנשיא באותו יום.

בר נשוי לכריסטין והם הורים לשלושה.

## קישורים חיצוניים

* החוקה ושלטון החוק: נאומו של שר המשפטים האמריקני ויליאם בר, באתר מידה, 26 בספטמבר 2020.

* ויליאם בר באתר חברת Kirkland & Ellis
* ויליאם בר באתר בלומברג

## הערות שוליים

קטגוריה:התובעים הכלליים של ארצות הברית
קטגוריה:סגני התובעים הכלליים של ארצות הברית
קטגוריה:אנשי ה-CIA
קטגוריה:בוגרי בית הספר לממשל באוניברסיטת הרווארד
קטגוריה:בוגרי בית הספר למשפטים באוניברסיטת ג'ורג' וושינגטון
קטגוריה:חברי הקבינט של ארצות הברית בממשל דונלד טראמפ הראשון
קטגוריה:חברי הקבינט של ארצות הברית בממשל ג'ורג' הרברט ווקר בוש
קטגוריה:נשיאות דונלד טראמפ: אישים שפרשו או הודחו
קטגוריה:אמריקאים ממוצא יהודי
קטגוריה:אמריקאים ממוצא אירי
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1950
הגירה שלילית

250px|ממוזער|שמאל|מאזן הגירה במדינות העולם לשנת 2016 (כחול - מאזן הגירה חיובי; כתום - מאזן הגירה שלילי; ירוק - יציבות)
**[[הגירה]] שלילית** או **[[מאזן הגירה]] שלילי** הוא מצב שבו מספר המתגוררים במקום מסוים הולך ופוחת, משום שמספר העוזבים גדול יותר מממספר המצטרפים המגיעים מבחוץ להתגורר במקום זה.

לרוב מדובר במצב שבו צעירים רבים אינם רואים את עתידם במקום ובוחרים לעזוב למקום אחר. לרוב זהו תהליך המגביר את עצמו עם הזמן ולכן קשה לטיפול. ככל שהמצב במקום מתדרדר, המקום הופך לפחות אטרקטיבי ולכן תושבים נוספים מעוניינים לעזוב אותו ולפיכך גורמים להתדרדרות נוספת במצב ולהגברת ההגירה השלילית. כיוון שהעוזבים הם לרוב צעירים בעלי משפחות צעירות, התופעה גוררת סגירת מוסדות לימוד והזדקנות של המקום. שיאה של הגירה שלילית יכולה להתבטא בנטישה כוללת ויצירת עיר רפאים.

אחד הגורמים שיכולים לעצור או לסתור הגירה שלילית הוא תחושת לוקל-פטריוטיזם (תחושת שייכות וגאווה במקום ורצון להילחם ולתרום למענו).

## סיבות להגירה שלילית
* יוקר המחיה גורם לכך שילידי המקום מתקשים לרכוש בו דירה או לקיים רמת חיים רצויה. כאשר חודרים למקום גורמים בעלי ממון המשנים את אפיו נקראה התהליך ג'נטריפיקציה
* תחושת ביטחון אישי ירודה עקב פשע או טרור, דוחפת בעלי יכולת ובעיקר צעירים משכילים ובעלי משפחות החוצה מהמקום
* אבטלה, חוסר מקורות תעסוקה וקושי להתפרנס באזור באופן מותאם לרמת החיים הרצויה
* ירידה כללית ברמת השירותים והמחיה, עקב ניהול לא תקין למשל, יכולה לגרום למעבר מי שידו משגת למקום בו רמת השירותים גבוהה יותר
* שינוי תרבותי, למשל כתוצאה מהגירה אל המקום, שמשנה את אפיו, גורמת לאלו שהתרבות החדשה אינה מתאימה להם לעזוב
* תדמית שלילית או סטיגמה חברתית על המקום
* זיהום אוויר וסכנות בריאותיות אחרות
* בליה עירונית
* בטווחי זמן גדולים ניתן לדבר גם על שינוי אקלים, המניע תהליך של הגירה

## קישורים חיצוניים
*
*
*לאן כולם עוברים? כך נראית הגירה שלילית בארצות הברית
* 
* סמר עודה, מה גורם להגירה השלילית מחיפה?, חי פה, 3 באוקטובר 2017

## הערות שוליים

קטגוריה:דמוגרפיה
קטגוריה:גאוגרפיה אנושית
קטגוריה:הגירה
רוסטם איברייב

**רוסטם איברייב** (בקזחית: **Рустам Ибраев**; נולד ב-29 במאי 1991) הוא ג'ודוקא קזחי. איברייב מתחרה בקטגוריית המשקל עד 60 ק"ג, סגן אלוף העולם (2015).

## קריירה
באפריל 2011 איברייב זכה לראשונה באליפות קזחסטן. בספטמבר 2012, הוא זכה במדליית ארד בטורניר 'World Cup Tashkent'. בספטמבר 2013 איברייב זכה במדליה הראשונה שלו בתחרות מהסבב העולמי כאשר זכה במדליית ארד בגראנד פרי אלמטי שבמדינת הולדתו. בדצמבר 2014 הוא זכה במדליית ארד בגראנד סלאם טוקיו היוקרתי לאחר שניצח את ארטיום ארשנסקי הישראלי בקרב על המדליה. במאי 2015 הוא זכה במדליית זהב בגראנד סלאם באקו לאחר שניצח בגמר את ונסן לימאר הצרפתי.

באליפות העולם 2015 שנערכה באסטנה שבקזחסטן, זכה איברייב במדליית הכסף בקטגוריית המשקל עד 60 ק"ג. בסיבוב הראשון הוא ניצח בניקוד יוקו את יאניסלב גרצ'ב הבולגרי, בסיבוב השני הוא ניצח שוב ביוקו את לנין פרסיאדו מאקוודור ובשמינית הגמר הוא גבר בווזארי ויוקו על אמירן פאפינשווילי הגיאורגי. ברבע הגמר הוא ניצח בווזארי את צ'וי אין-היוק הדרום קוריאני ובחצי הגמר גבר ביוקו על בולדבטאר גאנבט המונגולי. בגמר איברייב פגש את בן-ארצו ילדוס סמטוב והפסיד בעונשים.

## פרסים
מקור:
***[[אליפות העולם בג'ודו|אליפות העולם]]**:
:אסטנה 2015: מדליית כסף בקטגוריית המשקל עד 60 ק"ג
***תחרויות מהסבב העולמי (מאסטרס, [[גראנד סלאם (ג'ודו)|גראנד סלאם]], גראנד פרי)**:
:גראנד פרי אלמטי 2013: מדליית ארד
:גראנד סלאם טוקיו 2014: מדליית ארד
:גראנד פרי דיסלדורף 2015: מדליית ארד
:גראנד סלאם באקו 2015: מדליית זהב
:גראנד סלאם אבו דאבי 2015: מדליית ארד
:גראנד פרי אלמטי 2016: מדליית כסף

## קישורים חיצוניים

## הערות שוליים

קטגוריה:ג'ודוקא קזחים
קטגוריה:קזחים שנולדו ב-1991
ריו שיצ'ינוהה

**ריו שיצ'ינוהה** (ביפנית: **七戸龍**; נולד ב-14 באוקטובר 1988) הוא ג'ודוקא יפני. שיצ'ינוהה מתחרה בקטגוריית המשקל מעל 100 ק"ג, פעמיים סגן אלוף העולם (2014 ו-2015).

## קריירה
במאי 2012, שיצ'ינוהה זכה לראשונה באליפות יפן. בדצמבר אותה השנה הוא זכה במדליה הראשונה שלו בתחרות מהסבב העולמי כאשר זכה במדליית ארד בגראנד סלאם טוקיו. באליפות העולם 2014 שנערכה בצ'ליאבינסק, זכה שיצ'ינוהה במדליית הכסף לאחר שהפסיד בגמר לטדי רינר הצרפתי. עוד באותה השנה הוא זכה במדליית זהב בגראנד סלאם פריז לאחר שניצח בגמר את דויד מורה הברזילאי.

במאי 2015 שיצ'ינוהה זכה במדליית ארד בטורניר המאסטרס היוקרתי. בדצמבר הוא זכה במדליית כסף בגראנד סלאם טוקיו לאחר שהפסיד בגמר לבן-ארצו היסאיושי הראסווה. 

באליפות העולם 2015 שנערכה באסטנה, שיצ'ינוהה זכה שוב במדליית הכסף לאחר שניצח 4 מתוך 5 קרבות. הוא התחיל בסיבוב השני נגד דויד מורה הברזילאי וניצח בזכות עונשים. בשמינית הגמר הוא ניצח בניקוד יוקו את דניאל אלרסטורפר האוסטרי, ברבע הגמר הוא ניצח באיפון את יאקיב חאמו האוקראיני ובחצי הגמר גבר באיפון על אדם אוקרואשווילי הגיאורגי לאחר ריתוק מוצלח. בגמר שיצ'ינוהה פגש את טדי רינר הצרפתי בשחזור הגמר משנה לפני כן והפסיד בניקוד וואזרי ויוקו.

שיצ'ינוהה השתתף באליפות אסיה 2017 שנערכה בהונג קונג וזכה במדליית הכסף לאחר שהפסיד בגמר לקים סונג-מין הדרום קוריאני.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ג'ודוקא יפנים
קטגוריה:יפנים שנולדו ב-1988
ויאצ'סלב טרובניקוב

**ויאצ'סלב איוואנוביץ' טרובניקוב **(ברוסית: **Вячесла́в Ива́нович Тру́бников**; 25 באפריל 1944 – 18 באפריל 2022) היה מדינאי רוסי, כיהן כמנהל שירות הביון של הפדרציה הרוסית (1996–2000), כיהן גם כסגן שר החוץ של הפדרציה הרוסית (2000–2004) וכשגריר הפדרציה הרוסית בהודו (2004–2009). היה בעל עיטור גיבור הפדרציה הרוסית (1999).

## ביוגרפיה
ויאצ'סלב נולד באירקוטסק, רוסיה הסובייטית, ברית המועצות למשפחה של פועל בתעשייה האווירית שנמלטה ממוסקבה. לאחר מלחמת העולם השנייה המשפחה חזרה למוסקבה. ב-1961 למד בבית הספר למתמטיקה ופיזיקה באוניברסיטת מוסקבה. ב-1967 השלים את לימודיו במכון הממלכתי ליחסים בינלאומיים של מוסקבה. נוסף לרוסית הוא דיבר גם אנגלית והינדית.

### בשירות הביון הסובייטי והרוסי
הוא שירת בק.ג.ב. מ-1967 ועד להתפרקות ברית המועצות, אך בעיקר עבד בשירות ביון החוץ ובמינהל הראשי הראשון של הק.ג.ב. בשנים 1971–1977 שירת בהודו ובבנגלדש כמרגל תחת כיסוי כעיתונאי. בשנים 1977–1984 עבד במנגנוני הביון הסובייטי במוסקבה ובשנים 1984–1990 ניהל את רשתות הריגול הסובייטיות בהודו ובבנגלדש, כמו גם בנפאל ובפקיסטן.

בשנים 1990–1992 ניהל את מחלקת מדינות דרום אסיה בסוכנות הביון. ב-12 בינואר 1992 מונה לסגנו הראשון של מנהל שירות ביון החוץ של רוסיה. ב-10 בינואר 1996 מונה למנהל סוכנות הביון הרוסית, תפקיד שמילא עד ל-20 במאי 2000.

### דיפלומט
ב-28 ביוני 2000 מונה לסגן ראשון לשר החוץ של רוסיה הממונה לענייני חבר המדינות.

ב-29 ביולי 2004 נשיא רוסיה ולדימיר פוטין מינה אותו לשגריר רוסיה בהודו. מינויו ספג לביקורת רבה בהודו בשל פעילויות הביון שלו שם וזמן רב המתין עד שמינויו אושר. בעבודתו פעל רבות לחיזוק ההשפעה הרוסית ולהמשך שיתוף הפעולה בין המדינות בתחום הצבאי.

### בערוב ימיו
באוקטובר 2009 החל לעבוד כאיש מחקר במכון לכלכלה עולמית ויחסים בינלאומיים על שם יבגני פרימקוב, הפועל בחסות המרכז למחקרים פוליטיים.

נפטר ב-18 באפריל 2022.

## קישורים חיצוניים

## הערות שוליים

קטגוריה:בוגרי המכון הממלכתי ליחסים בין-לאומיים של מוסקבה
קטגוריה:מעוטרי גיבור הפדרציה הרוסית
קטגוריה:מעוטרי הכוכב האדום
קטגוריה:גנרלי ארמייה (הפדרציה הרוסית)
קטגוריה:ראשי ביון החוץ ברוסיה ובברית המועצות
קטגוריה:אנשי ק.ג.ב.
קטגוריה:מעוטרי עיטור ההצטיינות למען המולדת
קטגוריה:אישים הקבורים בבית העלמין טרויקורובסקויה
קטגוריה:רוסים שנולדו ב-1944
קטגוריה:רוסים שנפטרו ב-2022
רוברט משוידובדזה

**רוברט ניקולאביץ' משוידובדזה** (ברוסית: **Роберт Николаевич Мшвидобадзе**; נולד ב-17 באוגוסט 1989) הוא ג'ודוקא רוסי. משוידובדזה מתחרה בקטגוריית המשקל עד 60 ק"ג, סגן אלוף העולם (2018) ואלוף אירופה (2017, 2020).

## קריירה
בנובמבר 2012, משוידובדזה זכה במדליה הראשונה שלו בתחרות מהסבב העולמי כאשר זכה במדליית ארד בגראנד פרי צ'ינגדאו. בשנת 2013 הוא זכה בשתי מדליות ארד בגראנד פרי סמסון וגראנד סלאם באקו. בדצמבר 2016 משוידובדזה זכה במדליית ארד בגראנד סלאם טוקיו היוקרתי לאחר שניצח באיפון את אמרטובשין דאשדווה המונגולי בקרב על המדליה. באוקטובר 2017 הוא זכה במדליית זהב בגראנד סלאם אבו דאבי לאחר שניצח בגמר את פליפה קיטדאי הברזילאי.

באליפות אירופה 2017 שנערכה בוורשה, זכה משוידובדזה במדליית זהב. בסיבוב הראשון הוא ניצח את מקסים קילמאו הבלארוסי, בשמינית הגמר הוא ניצח את ברנרד אזינוביץ' הקרואטי וברבע הגמר הוא ניצח את אורחן ספארוב האזרי. בחצי הגמר משוידובדזה ניצח את לוקהומי צ'קהוימיאני הגיאורגי ובגמר גבר על יאניסלב גרצ'ב הבולגרי.

באליפות העולם 2018 שנערכה בבאקו, משוידובדזה זכה במדליית הכסף בקטגוריית המשקל עד 60 ק"ג לאחר שניצח 5 מתוך 6 קרבות. משוידובדזה התחיל בסיבוב השני בו ניצח את מוחמד ג'ומיר אודין רוני מבנגלדש. בסיבוב השלישי הוא ניצח בניקוד ווזארי את לוקה מקיידזה הצרפתי, בשמינית הגמר הוא ניצח בווזארי את מורטיז פלאפקי הגרמני וברבע הגמר הוא ניצח את לי הא-רים הקוריאני. בחצי הגמר משוידובדזה ניצח באיפון את אמירן פאפינשווילי הגיאורגי ובגמר הפסיד לנאוהיסה טקאטו היפני.

בדצמבר 2018, הוא זכה במדליית זהב בטורניר המאסטרס היוקרתי שנערך בגואנגג'ואו. בשמינית הגמר הוא ניצח בניקוד ווזארי את לוחום צ'חווימיאני הגיאורגי, ברבע הגמר הוא ניצח את אריק טקאבטקה הברזילאי בזמן ניקוד זהב ובחצי הגמר הוא גבר ילדוס סמטוב הקזחי בזכות עונשים. בגמר משוידובדזה התמודד מול אמירן פאפינאשווילי הגיאורגי ולאחר שהקרב נכנס לזמן ניקוד זהב, הוא הצליח לבצע תרגיל טאני-אוטושי מוצלח שזיכה אותו בניקוד ווזארי וניצחון.

באליפות אירופה 2020 אשר נערכה בפראג, זכה משוידובדזה בפעם השנייה בתואר האירופי. הוא החל את דרכו בשלב שמינית הגמר בו ניצח בווזארי את מיהרק אקוס הטורקי. ברבע הגמר הוא ניצח את סאבה קראקיזידי היווני ובחצי הגמר גבר באיפון על יאניסלב גרצ'ב הבולגרי. בגמר משוידובדזה התמודד מול בן ארצו, יאגו אבולדזה הרוסי, וניצח באיפון ארבע שניות לסיום הקרב.

באולימפיאדת טוקיו 2020, משוידובדזה התחרה בקטגוריית המשקל עד 60 ק"ג והודח בקרב הראשון לאחר הפסד בווזארי לטורניקה צג'קדואה ההולנדי.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ג'ודוקא רוסים
קטגוריה:אלופי אירופה בג'ודו
קטגוריה:ג'ודוקא באולימפיאדת טוקיו (2020)
קטגוריה:רוסים שנולדו ב-1989
אריאלה גולדמינץ

**אריאלה גולדמינץ** (נולדה ב-21 בדצמבר 1955, ו' בטבת תשט"ז) היא סופרת ישראלית, זוכת פרס היצירה לסופרים עבריים לשנת תשע"ט.

## ביוגרפיה
גולדמינץ נולדה וגדלה בחיפה.

בעלת תואר ראשון בספרות אנגלית, תעודת הוראה באנגלית ותולדות התיאטרון מהאוניברסיטה העברית בירושלים, ותואר שני בספרות עברית והשוואתית בהצטיינות במגמת כתיבה יוצרת מאוניברסיטת חיפה.

גולדמינץ עבדה כמורה לאנגלית וכמנהלת לשכה בחברות שונות בתחום ההיי-טק ובאוניברסיטת חיפה.

בשנים האחרונות גולדמינץ עוסקת בכתיבה ולמידה. בכתיבתה עוסקת גולדמינץ בגיבורים מורכבים, בעלילה המבטאת את מורכבות החיים ובסתירות פנימיות.

בדצמבר 2018 הוכרז על זכייתה בפרס היצירה לסופרים עבריים ע"ש לוי אשכול לשנת תשע"ט.

גולדמינץ מתגוררת בחיפה, נשואה ואם לבן.

## ספריה
* **מרוץ שליחים**, 2015, כנרת, זמורה-ביתן דביר מוציאים לאור, עורכת הספר: נועה מנהיים. 
הספר זכה בפרס שרת התרבות לסופרים בראשית דרכם וכן במענק מטעם קרן י.ל. גולדברג. מדובר ברומן המתרחש בקונדיטוריה ותיקה וידועה בחיפה, עוסק בחיי היומיום של גיבוריו..
* **ככל שיתיר הזמן**, 2018, כנרת, זמורה-ביתן דביר מוציאים לאור, עורכת הספר: נועה מנהיים. 
הספר הוא רומן שעלילתו מתרחשת בחיפה, עוסק במערכות יחסים בין אנשים..

* **סטלה מאריס**, 2024, כתר הוצאה לאור.

## קישורים חיצוניים

* ספרים שכתבה אריאלה גולדמינץ באתר הספרייה הלאומית
* הסופרת אריאלה גולדמינץ באתר סימניה
* השאלון עם אריאלה גולדמינץ במגזין הספרות קורא בספרים
* 
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:חיפה: אישים
קטגוריה:מורים לאנגלית בישראל
קטגוריה:ישראליות שנולדו ב-1955
קטגוריה:ישראלים שנולדו ב-1955
איוויה (מחוז משנה)

**מחוז משנה איוויה** (בבלארוסית: **Іўеўскі раён**) הוא אחד מ-17 מחוזות משנה המרכיבים את מחוז הורדנה בבלארוס. מרכזו המנהלי היא העיר איוויה.

## דמוגרפיה
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה איוויה 28,891 בני אדם. ההרכב האתני של האוכלוסייה במחוז היה: 79.63% בלארוסים, 15.4% פולנים, 2.42% רוסים ו-1.84 טטרים. שפות הדיבור הנפוצות: בלארוסית (93.66%) ורוסית (5.67%).

## קישורים חיצוניים

*  

קטגוריה:מחוז הורדנה: מחוזות משנה
מסאקי פוקואוקה

**מסאקי פוקואוקה** (ביפנית: **福岡政章**; נולד ב-12 ביולי 1984) הוא ג'ודוקא יפני. פוקואוקה מתחרה בקטגוריית המשקל עד 66 ק"ג ומחזיק במדליית ארד מאליפות העולם (2013).

במאי 2008 פוקואוקה זכה בטורניר 'Super World Cup Moscow' לאחר שניצח בגמר את גל יקותיאל הישראלי. בדצמבר אותה השנה הוא זכה במדליית ארד בגראנד סלאם טוקיו היוקרתי. שנה לאחר מכן הוא זכה בזהב בגראנד סלאם טוקיו לאחר שניצח בגמר את בן-ארצו הירואקי היראוקה היפני. בשנת 2010 הוא זכה במדליית ארד בגראנד סלאם פריז ובמדליית זהב בגראנד סלאם טוקיו. בשנת 2011 פוקואוקה זכה במדליית ארד בגראנד סלאם פריז ובעוד שתי מדליות זהב בטורנירי גראנד פרי בדיסלדורף ואבו דאבי.

באליפות העולם 2013 שנערכה בריו דה ז'ניירו, זכה פוקואוקה במדליית הארד בקטגוריית המשקל עד 66 ק"ג. בקרב הראשון הוא ניצח באיפון את לי ג'יאדי הסיני לאחר ריתוק מוצלח, בקרב השני הוא ניצח בווזארי את צ'ו ג'ון-הו הדרום קוריאני ובשמינית הגמר הוא ניצח בזכות עונשים את ארמן נזריאן הארמני. ברבע הגמר הוא הפסיד באיפון לאזאמט מוקאנוב הקזחי ונשר לקרבות בית הניחומים. לאחר ניצחון על ניג'אט שיחאליזדה האזרי, פוקואוקה עלה לקרב על הארד בו גבר באיפון על צ'ארלס צ'יבאנה הברזילאי. באותה השנה פוקואוקה זכה במדליית כסף באליפות אסיה.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ג'ודוקא יפנים
קטגוריה:יפנים שנולדו ב-1984
אולג מקארוב

**אולג גריגורייביץ' מקארוב** (ברוסית: **Макаров Олег Григорьевич**; ) הוא קוסמונאוט סובייטי שטס לחלל במשימות חלל כחבר משלחת לתחנת החלל סאליוט 6.

## חייו
אולג מקארוב נולד בעיירה אודומלה במחוז טבר למשפחת פקידים. בשנת 1951 הוא סיים את בית הספר בעיר רובנו ובשנת 1957 סיים תואר בהנדסה מהאוניברסיטה הטכנית הממלכתית של מוסקבה ע"ש באומן. הוא נקלט לעבודה במחלקת תכנון מס' 1.

בשנת 1966 מקארוב נכלל ביחידת הקוסמונאוטים והחל בהכנות לטיסת החלל. הוא היה אמור להשתתף במשימות לכיוון הירח שבוטלו.

בשנת 1973 מקארוב טס לחלל בחללית סויוז 12 לצד וסילי לאזארב. במסגרת אותו צוות, בשנת 1975 הם שוגרו בחללית "סויוז 1–18" אך השיגור נכשל.

בשנת 1978 אולג מקארוב ביצע את הטיסה השנייה שלו על סיפון חללית סויוז 27 (ולדימיר דז'ניבקוב היה מפקד צוות). החללית התחברה לתחנת החלל סאליוט 6 בה כבר פעלה משלחת מס' 1. דז'ניבקוב ומקארוב חזרו לכדור הארץ בחללית סויוז 26.

בשנת 1980 מקארוב ביצע את הטיסה השלישית בחללית סויוז T-3 (לאוניד קיזים היה מפקד צוות). החללית עגנה בתחנת חלל סאליוט 6 וצוות ביצע מספר רב של ניסויים.

בשנת 1986 מקארוב עזב את יחידת הקוסמונאוטים. במשך כל התקופה, הוא המשיך לעבוד בתכנון חלליות והתקדם לתפקידי ניהול בכירים.

בשנת 1980 מקארוב סיים את עבודת הדוקטורט והחל משנת 1983 החל ללמד במכון לפיזיקה והנדסה במוסקבה. זאת במקביל לעבודתו בתאגיד הטילים והחלל אנרגיה

אולג מקארבו נפטר ממחלת לב בשנת 2003.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס 
* ביוגרפיה מפורטת 
* 

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:אישים שהונצחו על בולי ברית המועצות
קטגוריה:סובייטים שנולדו ב-1933
קטגוריה:נפטרים ב-2003
אלכסנדר קוקול

**אלכסנדר קוקול** (בסרבית: **Александар Кукољ**; נולד ב-9 בספטמבר 1991) הוא ג'ודוקא סרבי. קוקול מתחרה בקטגוריית המשקל עד 90 ק"ג, אלוף אירופה (2017).

## קריירה
בפברואר 2010, קוקול זכה לראשונה באליפות סרביה. ביוני 2012 הוא זכה במדליית זהב בטורניר 'World Cup Lisbon'. בספטמבר 2014 קוקול זכה במדליה הראשונה שלו בתחרות מהסבב העולמי כאשר זכה במדליית כסף בגראנד פרי זאגרב. במאי 2016 הוא זכה במדליית כסף בגראנד סלאם באקו, באוקטובר אותה השנה הוא זכה במדליית זהב בגראנד סלאם אבו דאבי ובדצמבר הוא זכה במדליית זהב בגראנד סלאם טוקיו היוקרתי לאחר שניצח בגמר את אקסל קלרז'ה הצרפתי באיפון. באולימפיאדת ריו 2016, הוא הודח בסיבוב השלישי לאחר הפסד למשו בייקר היפני.

באליפות אירופה 2017 שנערכה בוורשה, זכה קוקול במדליית הזהב בקטגוריית המשקל עד 90 ק"ג. בקרב הראשון הוא ניצח את סיריל גרוסקלאוס השווייצרי, בשמינית הגמר הוא ניצח את רוקס ננארטויציוס הליטאי וברבע הגמר גבר על קרן כריסטופר קאליולייד האסטוני. בחצי הגמר הוא ניצח את ממדאלי מחדייב האזרי ובגמר גבר על אקסל קלרז'ה הצרפתי. באליפות העולם של אותה שנה הוא הפסיד בקרב על מדליית ערד לאושנגי מרגיאני.

בשנת 2018 הוא זכה בשתי מדליות זהב בתחרויות מהסבב העולמי; במרץ הוא זכה בגראנד סלאם יקטרינבורג לאחר שבגמר ניצח באיפון את יהור וראפיאו הבלארוסי. בנובמבר הוא זכה בגראנד פרי האג כאשר בגמר ניצח באיפון את ניקולוז שראזאדישווילי הספרדי בתוך 37 שניות לאחר תרגיל בשם טאי-אוטושי.

בשנת 2020 עבר להתחרות בקטגוריית המשקל עד 100 ק"ג. באליפות העולם 2021 אשר נערכה בבודפשט זכה קוקול במדליית הכסף; לאחר ארבעה ניצחונות באיפון בקרבות הראשונים, הוא ניצח בחצי הגמר בווזארי את שאדי אל-נחאס הקנדי ובגמר הפסיד לז'ורז' פונסקה הפורטוגלי.

באולימפיאדת טוקיו 2020, הוא הודח בסיבוב השני לאחר הפסד לצ'ו גו-האם מקוריאה הדרומית.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ספורטאים סרבים
קטגוריה:אלופי אירופה בג'ודו
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:סרבים שנולדו ב-1991
דניאל נתיאה

**דניאל נתיאה** (ברומנית: **Daniel Natea**; נולד ב-21 באפריל 1992) הוא ג'ודוקא רומני. נתיאה מתחרה בקטגוריית המשקל מעל 100 ק"ג ומחזיק במדליית ארד מאליפות אירופה (קאזאן 2016).
## קריירה
במאי 2014, נתיאה זכה במדליה הראשונה שלו בתחרות מהסבב העולמי כאשר זכה במדליית ארד בגראנד סלאם באקו. בנובמבר אותה שנה הוא זכה במדליית זהב בגראנד סלאם אבו דאבי לאחר שניצח בגמר את בן-ארצו ולאדוט סימיונסקו הרומני.

באליפות אירופה 2016 שנערכה בקאזאן, זכה נתיאה במדליית הארד בקטגוריית המשקל מעל 100 ק"ג. בשמינית הגמר הוא ניצח את דניאל אלרסטורפר האוסטרי וברבע הגמר הוא ניצח את בארנה בור ההונגרי. בחצי הגמר הוא הפסיד לאורי ששון הישראלי ונשר לקרב על הארד בו ניצח את אולקסנדר גורדיינקו האוקראיני. באולימפיאדת ריו 2016, הוא הודח בסיבוב השני לאחר ניצחון על קונתיף יה-און התאילנדי והפסד לעבדולו טנגרייב האוזבקי.

במאי אותה השנה נתיאה זכה במדליית זהב בטורניר המאסטרס היוקרתי שנערך בגוודלחרה כשניצח בגמר את אורי ששון. בספטמבר הוא זכה במדליית זהב בגראנד פרי זאגרב לאחר שבקרב הגמר ניצח באיפון את סוון היינלה הגרמני. כחודש לאחר מכן נתיאה זכה בזהב נוסף בגראנד סלאם אבו דאבי.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ספורטאים רומנים
קטגוריה:ג'ודוקא באולימפיאדת ריו דה ז'ניירו (2016)
קטגוריה:רומנים שנולדו ב-1992
מארק מדוז

**מארק מדוז** (באנגלית: **Mark Meadows**; נולד ב-28 ביולי 1959) הוא פוליטיקאי אמריקאי חבר המפלגה הרפובליקנית, ראש סגל הבית הלבן לשעבר, קודם לכן כיהן כנציג המחוז ה-11 של קרוליינה הצפונית בבית הנבחרים של ארצות הברית. הוא שימש יושב ראש "שדולת החופש" (Freedom Caucus) בקונגרס .

## ביוגרפיה
מדוז נולד בבית חולים של צבא ארצות הברית בוורדן שבצרפת, היכן שאביו הוצב בעת שירותו הצבאי. הוא גדל בפלורידה. מדוז בעל תואר ראשון ביחסי ציבור מאוניברסיטת דרום פלורידה.

בנובמבר 2012 נבחר לנציג המחוז ה-11 של קרוליינה הצפונית בבית הנבחרים של ארצות הברית. מאז נבחר עוד שלוש פעמים לתפקיד. הוא מכהן כחבר בוועדת החוץ וכחבר בוועדת התחבורה והתשתיות וכחבר ועדת הביקורת. בנובמבר 2016 נבחר ליושב ראש שדולת החופש בבית הנבחרים, המייצגת קבוצת חברי קונגרס שמרניים וליברטיאניים מהמפלגה הרפובליקנית.

במרץ 2020 מונה לראש סגל הבית הלבן במקומו של מיק מולבני.

נשוי לדבי ואב לשניים.

## קישורים חיצוניים

* 

* 

קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-116 של ארצות הברית
קטגוריה:ראשי הסגל של הבית הלבן
קטגוריה:נשיאות דונלד טראמפ הראשונה: אישים
קטגוריה:חברי הקונגרס ה-113 של ארצות הברית
קטגוריה:בוגרי אוניברסיטת דרום פלורידה
קטגוריה:אמריקאים שנולדו ב-1959
אף אחד

"**אף אחד**" הוא סינגל שהוקלט על ידי הזמרת הישראלית עדן בן זקן, מתוך אלבום האולפן השני שלה, תאמין לי. השיר יצא לאור ב-11 בספטמבר 2016, כסינגל הרביעי מתוך האלבום. השיר הוכתר כ"שיר השנה" של ישראל לשנת 2017, על ידי מאקו, ערוץ 24 ותחנות הרדיו האזוריות.

השיר הגיע למקום הראשון בגלגלצ, השני במדיה פורסט, והשני ברשת ג'.
## רקע וכתיבה
השיר נכתב והולחן על ידי הראל סנדרוסי והופק על ידי ינון יהל. השיר הוא מעין בלדת פופ ים-תיכונית, אשר מספרת בתוכה סיפור על כך שאין לעדן בן זקן אף אחד שיהיה לצידה, תוך שהיא חוזרת ואומרת שלמרות הכל, היא מצליחה להתמודד עם המצב.

בנוסף לכך, עלה השיר לרשת הזרמת המדיה ספוטיפיי, בסמוך לצאתו כסינגל.

## וידאו קליפ
טרם הוציאה את הווידאו קליפ המלא של השיר, העלתה עדן בן זקן לערוץ היוטיוב שלה אודיו של השיר, המציג את עטיפתו של הסינגל ואת מילות השיר. בנוסף לכך, העלתה בן זקן לערוצה רמיקס רשמי שיצא עבור השיר.

נכון לינואר 2025, מונה הצפיות של הקליפ עומד על כ-22 מיליון צפיות, מה שהופך אותו לאחד מתוך הסרטונים הישראלים הנצפים ביותר ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי הראל סנדרוסי
קטגוריה:שירים שהולחנו על ידי הראל סנדרוסי
קטגוריה:שירים שהופקו על ידי ינון יהל
קטגוריה:שירים על בדידות
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת NMC יונייטד אנטרטיינמנט
משולש הגבולות (סרט)

**משולש הגבולות** (באנגלית: **Triple Frontier**) הוא מותחן סרט פעולה-שוד אמריקאי מ-2019 בבימויו של ג'יי. סי. צ'נדור, שהופץ על ידי נטפליקס. בסרט מככבים בן אפלק, אוסקר אייזק, צ'ארלי האנם, גארט הדלונד, ופדרו פסקל.

## תקציר עלילת הסרט
נאמנויות נבחנות כאשר חמישה חברים, כולם יוצאי הכוחות המיוחדים של צבא ארצות הברית, מתאחדים כדי לשדוד ברון סמים דרום אמריקאי, בפעולה שמובילה לשרשרת של השלכות בלתי נמנעות.

## צוות השחקנים

## קישורים חיצוניים
*
*

### ביקורות
*שי שגב, ג'ירפה בטלוויזיה: ביקורת סרט – "משולש הגבולות", באתר ג'ירפה, 11 במרץ 2019
* 
*

## הערות שוליים

קטגוריה:סרטים באנגלית
קטגוריה:סרטים בספרדית
קטגוריה:סרטי 2019
קטגוריה:סרטי פעולה אמריקאיים
קטגוריה:סרטי סמים אמריקאיים
קטגוריה:סרטי העוסקים במעשי שוד
דניס קוריאן

**דניס קוריאן** (בבלארוסית: **Дзяніс Кур'ян**; נולד ב-24 ביולי 1984) הוא עיתונאי ומנחה טלוויזיה בלארוסי.

## ביוגרפיה
קוריאן נולד במינסק, מתחילת הקריירה שלו הוא עבד ב-Belarus 1, ערוץ הטלוויזיה המרכזי של הטלוויזיה הציבורית של בלארוס.

באירוויזיון 2004 הגיש את תוצאות הניקוד של בלארוס באירוויזיון בהשתתפותה הראשונה של המדינה בתחרות.

מ-2006 ועד 2008 הנחה את תחרות ה-EuroFest, תחרות הגמר הלאומית לבחירת נציג בלארוס לאירוויזיון.

מ-2006 ועד 2012 שימש כפרשן הטלוויזיה הבלארוסית של תחרות האירוויזיון. הוא שימש בתפקיד זה גם באירוויזיון הילדים בין השנים 2003–2009 ובאירוויזיון לרוקדים 2008,

ב-2010 הנחה את תחרות אירוויזיון הילדים 2010 שנערך בבלארוס.

ב-2010 הפיק את הסרט התיעודי "The American Dream: An Illusion or Reality for Belarus Immigrants" אודות מהגרים מבלארוס החיים בארצות הברית.

ב-2013 הנחה את הגרסה הבלארוסית של התוכנית "אני אוהב את המדינה שלי" (I Love My Country) בה צוותי המתמודדים נשאלים שאלות טריוויה אודות מדינתם.

ב-2015 הנחה את טקס בחירת מיס בלארוס.

ב-2009 נישא לרעייתו יוליה.

## קישורים חיצוניים

* 
* 

קטגוריה:מנחי טלוויזיה
קטגוריה:עיתונאים בלארוסים
קטגוריה:בלארוסים שנולדו ב-1984
חשיבותה של רצינות (סרט, 2011)

**חשיבותה של רצינות** (באנגלית: **The Importance of Being Earnest**) היא גרסה מצולמת של הפקת ברודוויי משנת 2011 למחזה באותו שם מאת אוסקר ויילד. את הסרט ביים בריאן בדפורד, והוא גם מככב בו.

## הפקה
ההפקה המחודשת של המחזה עלתה ב-13 בינואר 2011 בתיאטרון אמריקן איירליינס של להקת התיאטרון ראונדאבאוט, אחרי הצגות הרצה שהחלו ב-17 בדצמבר 2010. לאחר קבלת ביקורות חיוביות והוספת הצגות, ההצגה רצה עד 3 ביולי 2011.

ב-1 במרץ 2011 דווח שההפקה תצולם לסרט בתאריכים 11 וה-12 במרץ 2011, ותוקרן בבתי קולנוע ביוני 2011. התאריכים הרשמיים פורסמו ב-11 באפריל 2011, ותחילת הקרנת הסרט "The Importance of Being Earnest: Live in HD" תוכנן ל-2 ביוני 2011.

## צוות השחקנים
* בריאן בדפורד – ליידי ברקנל
* דנה אייבי – מיס פריזם
* פקסטון וייטהד – הכומר קנון צ'וזבל
* דייוויד פור – ג'ון וורת'ינג
* סנטינו פונטנה – אלג'רנון מונקריף
* שרה טופהם – גוונדלין פרפקס
* שארלוט פארי – ססילי קרדיו
* פול או'בריאן – ליין
* טים מקדונלד – מרימן

## קישורים חיצוניים
* 

## הערות שוליים

קטגוריה:סרטים מבוססי מחזות
קטגוריה:סרטי 2011
קטגוריה:סרטי קומדיה אמריקאיים
קטגוריה:סרטים באנגלית
קטגוריה:סרטים אמריקאיים
קטגוריה:סרטים המבוססים על יצירות אוסקר ויילד
אוטו, רוזן באלנשטדט

**אוטו, רוזן באלנשטדט**, נקרא גם **אוטו העשיר** (1070 – 9 בפברואר 1123), היה הראשון מבית אסקניה אשר כיהן כדוכס אנהלט, ובנוסף גם כיהן לזמן קצר כדוכס סקסוניה. הוא היה אביו של אלברכט הדוב, אשר מאוחר יותר כבש את ברנדנבורג מהסלאבים והיה מרקיז ברנדנבורג הראשון.

## ביוגרפיה
אוטו נולד בשנת 1070, והיה הבן הבכור של אדלברט השני, רוזן באלנשטדט ואדלייד מוויימאר-אורלמינדה, בתו של אוטו הראשון, מרקיז מייסן. לאחר מותו של חותנו, מגנוס, דוכס סקסוניה, בשנת 1106, אוטו ירש חלק משמעותי מנחלותיו של מגנוס, אולם לותאר זופלינבורג תפס את השלטון בדוכסות סקסוניה. ב-1112, לאחר שנכסי לותאר הוחרמו, מונה אוטו לדוכס סקסוניה על ידי היינריך החמישי, קיסר האימפריה הרומית הקדושה, אולם באותה שנה, הוא נכנס לסכסוך עם הקיסר ואיבד את התואר. לאחר מכן הוא כרת ברית עם לותאר, ועזר בשנת 1115 ללותאר להביס את הוייר הראשון, דוכס מנספלד, ששלט בסקסוניה בשם הקיסר.

אטו כבש את האזורים סביב צרבסט וזלצוודל מהסלאבים, ותמך בשנת 1125 בבחירתו של לותאר לקיסר. בנוסף, אוטו גם טען לזכויותיו על רוזנות וויימאר-אורלמינדה, בשם אמו שהייתה יורשת הנחלה.

ב-9 בפברואר 1123 מת אוטו, ובנו אלברכט ירש את נחלותיו.

## משפחתו
אוטו התחתן עם איליקה מסקסוניה, בתו של מגנוס, דוכס סקסוניה, לפני 1095. ממנה נולדו לו הילדים הבאים:

* אלברכט הדוב (1100–1170)
* אדלייד (מתה לאחר 1139), התחתנה עם היינריך הרביעי, רוזן שטאדה, ולאחריו התחתנה עם ורנר, רוזן אוסטרבורג

## לקריאה נוספת

* 
* 


## הערות שוליים

קטגוריה:ילידי 1070
קטגוריה:נפטרים ב-1123
קטגוריה:רוזנים גרמנים
קטגוריה:בית אסקניה
מנגינה (שיר)

"**מנגינה**" הוא סינגל שהקליטה הזמרת הישראלית עדן בן זקן, מתוך אלבום הבכורה שלה, מלכת השושנים. השיר יצא לאור ב-11 בינואר 2015, כסינגל הראשון והפותח מתוך האלבום, וכסינגל הבכורה שלה.

השיר הגיע למקום האחד-עשר במצעד של רדיו אמצע הדרך, והשישי במצעד של מדיה פורסט.

## רקע וכתיבה
השיר נכתב והולחן על ידי דנה לפידות וחנה לפידות והופק על ידי תמיר צור. השיר הוא מעין בלדה ים-תיכונית. שיר זה נחשב כסינגל הבכורה של בן זקן, אך לפניו השתתפה בלהיט "מקסיקאנה", שהוציאה ביחד עם אתניX.

## רמיקס
לשיר יצא רמיקס רשמי שיצר מורן קירב. הרמיקס עלה לערוץ היוטיוב של עדן בן זקן ב-3 במרץ 2015, וזכה להצלחה נאה, כאשר מונה הצפיות שלו עומד על למעלה מ-330 אלף צפיות בסך הכל (נכון למאי 2019).

הרמיקס אף הועלה לרשתות הזרמת המדיה בסמוך לצאתו.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של בן זקן ב-14 בפברואר 2015. בתחילת הקליפ ניתן לראות אוזניות כרוכות על צווארה של בן זקן, תוך שהיא מחזיקה טלפון חכם אליו הן מחוברות. לאורכו של הקליפ ניתן לראותה לבושה בבגדים שחורים ועשן מסביבה.

נכון לאוגוסט 2021 מונה הצפיות של הקליפ עומד על כ-15 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי 2015
קטגוריה:סינגלי בכורה מ-2015
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי דנה לפידות
קטגוריה:שירים שהולחנו על ידי דנה לפידות
קטגוריה:שירים שהופקו על ידי תמיר צור
קטגוריה:שירים על בדידות
קטגוריה:שירים על בכי
קטגוריה:שירים על לילות
קטגוריה:שירים על מוזיקה
קטגוריה:שירים על כאב לב
קטגוריה:סינגלים בהוצאת NMC יונייטד אנטרטיינמנט
קרחון וסבכר

**קרחון וסבכר** (באנגלית: **Wessbecher Glacier**) הוא קרחון במרכז רכס סנטינל בהרי אלזוורת' שבאנטארקטיקה.

הקרחון מנקז את הר אינדרביצן וזורם לכיוון דרום מזרח, בהר מאלן, בין פסגת פריסטרה, פסגת לישנס ופסגת סטיקל הקרחון זורם דרומה.

אורכו של הקרחון 13 קילומטרים.

## היסטוריה

### גילוי הקרחון
הקרחון מופה לראשונה על ידי הסקר הגאולוגי של ארצות הברית בהתבסס על סקרים על הקרקע ותצלומי אוויר שבוצעו על ידי צי ארצות הברית בין השנים 1959–1957.

### מקור השם
שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם האוורד או. וסבכר (Howard O. Wessbecher) שהיה חבר במשלחת המחקר ששהתה בתחנת מקמרדו בשנת 1956. וסבכר השתתף כאחראי הכנות לוגיסטיות בהקמת תחנת הקוטב הדרומי.

## קישורים חיצוניים
* קרחון וסבכר באתר הסקר הגאולוגי של ארצות הברית
* קרחון וסבכר באתר הגאזט האנטארקטי של ממשלת אוסטרליה
* תצלום לוויין של אזור קרחון וסבכר

## הערות שוליים

וסבכר
פסגת סטיקל

**פסגת סטיקל** או **פסגת סטיקאל** (באנגלית: **Stikal Peak**, בבולגרית: **връх Стикъл**) היא פסגה סלעית ברכס אוון, בקצה הדרומי של רכס סנטינל בהרי אלזוורת' שבאנטארקטיקה.

## גאוגרפיה
גובהה של הפסגה 1,940 מטרים מעל פני הים. הפסגה מתנשאת מעל קרחון נימיץ שמדרום מערב לפסגה, וקרחון וסבכר שמצפון מזרח לה.

הפסגה ממוקמת 2.3 קילומטרים דרומית-מזרחית לפסגת לישנס, 5.4 קילומטרים דרומית-מערבית לפסגת מארזה שברמת פטוואר, 8.7 קילומטרים צפונית-מערבית לפסגת ארסלה, 32.8 קילומטרים דרומית-מזרחית לפסגת ברגיסון שברכס באסטיין.

## היסטוריה
### גילוי הפסגה
הפסגה מופתה לראשונה על ידי הסקר הגאולוגי של ארצות הברית בשנת 1961. מיפוי נוסף בוצע בשנת 1988.

### מקור השם
הפסגה נקראת על שם העיירה סטיקל שבדרום בולגריה.

## לקריאה נוספת
* הגאזט האנטארקטי של בולגריה 

## קישורים חיצוניים
* פסגת סטיקל באתר הגאזט האנטארקטי של ממשלת אוסטרליה
* פסגת סטיקל באתר הגאזט האנטארקטי המשווה SCAR של ממשלת אוסטרליה

## הערות שוליים

סטיקל
סטיקל
אליאל פרץ

**אליאל פרץ** (נולד ב־18 בנובמבר 1996) הוא כדורגלן ישראלי המשחק בעמדת הקשר ההתקפי בהפועל באר שבע מליגת העל ובנבחרת ישראל.

## קריירת מועדונים
פרץ החל לשחק כדורגל בקבוצת הילדים של הפועל צפרירים חולון, ובגיל 12 הצטרף למחלקת הנוער של מכבי תל אביב. במדי קבוצת הנוער של המועדון זכה באליפות ליגת העל לנוער בעונת 2014/2015, ובקיץ  הושאל לבית"ר תל אביב רמלה מהליגה הלאומית. פרץ לא קיבל דקות משחק במדי הקבוצה, ובינואר  חזר לקבוצת הנוער של מכבי תל אביב ובמקביל התאמן עם הקבוצה הבוגרת.

ב-2 במרץ 2016 הוא ערך את הופעת הבכורה שלו בקריירה במדי הקבוצה הבוגרת של תל אביב, כשפתח בהרכב בניצחון 0–2 על הפועל כפר סבא במסגרת גביע המדינה. ב-14 במאי 2016 ערך את הופעת הבכורה שלו בליגת העל, כשפתח בהרכב בניצחון 2–0 על בית"ר ירושלים באצטדיון טדי. עד תום עונת 2015/2016 ערך בסך הכל שתי הופעות בליגת העל, ונכנס כמחליף בהפסד 0–1 למכבי חיפה בגמר הגביע.

ב-28 ביולי 2016 ערך את הופעת הבכורה שלו בזירה האירופית, בניצחון 2–1 נגד פאנדורי במסגרת מוקדמות הליגה האירופית, ובליגה ערך תשע הופעות בעונת 2016/2017. את עונת 2017/2018 החל במכבי תל אביב, אך ב-5 בספטמבר 2017 הושאל לבני יהודה תל אביב עד לסיום העונה. ב-2 בדצמבר 2017 הבקיע את שער הבכורה שלו בליגת העל, בניצחון 0–3 על בני סכנין, ואת העונה הוא סיים עם שער אחד ב-22 משחקי ליגה.

ב-16 בספטמבר 2018 הושאל להפועל חדרה עד לסיום העונה.

ב-17 ביולי 2019 חתם לשנתיים בהפועל חדרה, אשר רכשה מחצית מכרטיסו ממכבי תל אביב.

ב-19 ביוני 2020 חתם לשנתיים בוולפסברגר מליגת העל האוסטרית. במשחק הליגה הראשון שלו הוא פתח וכבש שער עצמי, במשחק שהסתיים בהפסד 1–3 לרד בול זלצבורג. ב-1 בנובמבר כבש שער בכורה, בניצחון וולפסברגר 1–3 על אדמירה ואקר מדלינג.

ב-6 באוקטובר 2022 חתם לשנתיים בהפועל חיפה.

ב-21 ביוני 2023 חתם לשנתיים באפולון לימסול.

ב-16 ביולי 2024 חתם לשנתיים בהפועל באר שבע.

## נבחרת ישראל
פרץ ערך תשע הופעות וכבש שני שערים במדי הנבחרת הצעירה עד גיל 21. ב-8 ביוני 2024 ערך את הופעתו הבכורה בנבחרת הבוגרת בהפסד 3-0 ל במשחק ידידות. ב-22 במרץ 2025 פרץ נכנס כמחליף בניצחון 1-2 על נבחרת אסטוניה במחזור הראשון של מוקדמות מונדיאל 2026 שנערך אצטדיון נאג'רדאי, דברצן, הונגריה.

## תארים
; הפועל באר שבע
* **[[גביע המדינה בכדורגל|גביע המדינה]]:** 2024/2025
* **[[אלוף האלופים]]**: 2025

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:בת ים: כדורגלנים
קטגוריה:כדורגלני מכבי תל אביב
קטגוריה:כדורגלני בית"ר תל אביב רמלה
קטגוריה:כדורגלני בני יהודה תל אביב
קטגוריה:כדורגלני הפועל חדרה
קטגוריה:כדורגלני וולפסברג
קטגוריה:כדורגלני הפועל חיפה
קטגוריה:כדורגלני אפולון לימסול
קטגוריה:כדורגלני נבחרת ישראל
קטגוריה:כדורגלנים ישראלים באוסטריה
קטגוריה:כדורגלנים ישראלים בקפריסין
קטגוריה:ישראלים שנולדו ב-1996
צועקת

"**צועקת**" הוא שיר שהוקלט על ידי הזמרת הישראלית עדן בן זקן, מתוך אלבום האולפן השלישי שלה, לזאת שניצחה (2017). הוא יצא לאור ב-12 בספטמבר 2017, כסינגל הרביעי והאחרון מתוך האלבום, בהוצאת חברת התקליטים NMC יונייטד אנטרטיינמנט.

השיר הגיע למקום השלישי ברדיו אמצע הדרך, והעשירי בגלגלצ.

## רקע וכתיבה
השיר נכתב על ידי צ'ולי זכאי, הולחן על ידי און זיו והופק על ידי אלי קשת. השיר הוא מעין בלדה ים-תיכונית. בסמוך לצאתו של השיר כסינגל, הכריזה עדן בן זקן על הופעה גדולת ממדים שהתקיימה בהיכל מנורה מבטחים.

בסמוך לצאתו כסינגל, עלה השיר לרשת הזרמת המדיה ספוטיפיי.

## וידאו קליפ
טרם הוציאה את הווידאו קליפ המלא של השיר, העלתה עדן בן זקן לערוץ היוטיוב שלה את האודיו של השיר, אשר מציג בתוכו את עטיפתו של הסינגל ואת מילות השיר, בדומה לשאר שירי האלבום.

נכון לספטמבר 2019, מונה הצפיות של הקליפ עומד על כ-2.5 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי צ'ולי זכאי
קטגוריה:שירים שהולחנו על ידי און זיו
קטגוריה:שירים שהופקו על ידי אלי קשת
קטגוריה:שירים על בכי
קטגוריה:שירים על כאב לב
קטגוריה:סינגלים בהוצאת NMC יונייטד אנטרטיינמנט
יולנטה קוושנייבסקה

**יולנטה קוושנייבסקה** (בפולנית: **Jolanta Kwaśniewska**; נולדה ב-3 ביוני 1955) היא עורכת דין פולנייה, הגברת הראשונה של פולין בין השנים 1995–2005.

## ביוגרפיה
קוושנייבסקה נולדה בגדנסק. בהיותה סטודנטית למשפטים באוניברסיטת גדנסק פגשה את נשיא פולין לעתיד אלכסנדר קוושנייבסקי, לו נישאה בשנת 1979. במהלך לימודיה הייתה פעילה בארגון סטודנטים.

בשנת 1984 החלה את הקריירה המקצועית שלה כשהחלה לעבוד בחברה המייצרת תכשיטים.

בשנת 1991 הקימה עסק נדל"ן אותו ניהלה עד היבחרו של בעלה כנשיא. משהחלה לכהן כגברת הראשונה עסקה רבות בענייני צדקה.

בשנת 1997 הקימה ארגון המקדם זכויות של אנשים בעלי מוגבלויות,  ובשנת 1999 קיבלה אות מסדר לאופולד מטעם מלך בלגיה.

בהמשך זכתה לאותות ועיטורים נוספים, היא הנחתה את תוכנית הסטייל "Lekcja stylu" ב-TVN Style, ערוץ טלוויזיה פולני המיועד לנשים.

## קישורים חיצוניים

## הערות שוליים

קטגוריה:משפטנים פולנים
קטגוריה:הגברות הראשונות של פולין
קטגוריה:ילידות 1955
קטגוריה:פולנים שנולדו ב-1955
LRT

**LRT** היא רשת השידור הציבורי של ליטא.

החברה מחזיקה בשני ערוצי טלוויזיה, ערוץ בינלאומי וערוץ המשדר בהפרדה גבוהה, בנוסף היא מחזיקה גם בשלוש תחנות רדיו.
 
שידורי הרדיו של הרשת הוקמה בשנת 1926, בעוד הטלוויזיה הליטאית הוקמה ב-1957, מועצת הרדיו והטלוויזיה של ליטא מפקחת על פעילות הארגון.

בשנת 1993 הצטרפה הרשת לאיגוד השידור האירופאי.

ב-2007 החלה בפרויקט של דיגיטציה עבור כל ארכיונה וחומריה.

## קישורים חיצוניים

* 

## הערות שוליים

קטגוריה:שידור ציבורי
קטגוריה:ליטא: תרבות
ארמון הספורט (קייב)

**ארמון הספורט** (באוקראינית: **Палац Спорту**) הוא קומפלקס אולמות ספורט וקונצרטים בקייב שבאוקראינה.

המבנה נבנה ונחנך ב-1960 כאולם הספורט המרכזי במדינה, האולם מעוצב בדגם קונסטרוקטיביסטי, האולם גם משמש כאצטדיון הבית של קבוצת הכדורסל בודיוולניק קייב.

בין אירועי הספורט שנערכו בו הם אליפות העולם בהוקי קרח 2011 ונודע בכך שאירח את אירוויזיון 2005 ואת אירוויזיון הילדים 2009.

באולם נערכו בין השאר הופעות של אייס אוף בייס ו-.

## קישורים חיצוניים

* 

קטגוריה:קייב: מבנים
קטגוריה:קייב: תרבות
קטגוריה:קייב: ספורט
קטגוריה:אוקראינה: אצטדיונים ומתקני ספורט
מועצת האופנה הבריטית

**מועצת האופנה הבריטית** (באנגלית: British Fashion Council) הוא ארגון ללא מטרת רווח השם לו למטרה לקדם את תעשיית האופנה הבריטית, וכן לשתף ולהרחיב את עסקי עיצוב האופנה במדינה.
## היסטוריה
הארגון הוקם ב-1983, לפני הקמתו היו מספר ארגונים בבריטניה שעסקו בתחום האופנה, הוא מארגן מדי שנה את אירועים כגון שבוע האופנה של לונדון, המציג את האופנה הבריטית לקהל הבינלאומי וטקס פרסי האופנה הבריטי.

הארגון מקיים קשרים עם מוסדות לעיצוב אופנה ולימוד אופנה בהשכלה הגבוהה של המדינה.

ב-2007 קבע הארגון שכל דוגמנית שעולה על מסלול שבוע האופנה של לונדון תחויב בהצגת אישור רפואי המעיד על בריאות תקינה, זאת עקב תופעת הפרעות האכילה שהתגלו אצל דוגמניות בתחום.

## קישורים חיצוניים
* 

## הערות שוליים

קטגוריה:הממלכה המאוחדת: אופנה
קטגוריה:הממלכה המאוחדת: ארגונים
קטגוריה:ארגוני אופנה
ולדימיר אקסיונוב

**ולדימיר ויקטורוביץ' אקסיונוב** (ברוסית: **Владимир Викторович Аксёнов**; ) היה קוסמונאוט סובייטי שטס לחלל בשתי משימות כחבר משלחת לתחנת החלל סאליוט 6.

## קורות חיים
ולדימיר אקסיונוב נולד בכפר במחוז ריאזאן למשפחת איכר. בשנת 1953 הוא סיים בית הספר להנדסאים והחל ללמוד טייס. בשנת 1956 הוא שוחרר מהצבא האדום בעקבות הצמצומים. בשנת 1963 הוא סיים לימודי הנדסה וקיבל תואר מהנדס מכונות. ולדימיר אקסיונוב נקלט לעבודה במחלקת תכנון מס' 1. הוא עסק בתפקידים שונים בתכנון חלליות מדגמים שונים.

בשנת 1973 הוא נכלל ביחידת הקוסמונאוטים והחל בהכנות לטיסת חלל.

בשנת 1976 ולדימיר אקסיונוב טס לחלל בחללית סויוז 22 לצד ואלרי ביקובסקי שהיה מפקד צוות. מהלך טיסה בוצעו צילומי כדור הארץ.

בשנת 1980 ולדימיר אקסיונוב ביצע את הטיסה השנייה שלו על סיפון חללית סויוז T-2. המטרה הייתה לבחון חללית מדגם חדש ולבצע עגינה בתחנת חלל סאליוט 6. מערכת אוטומטית כשלה והיה צורך לבצע עגינה ידנית שהסתיימה בהצלחה.

בשנת 1988 הוא עזב את יחידת הקוסמונאוטים והמשיך לכהן בתפקידים שונים בתעשיית החלל הרוסית ובמערכת הבנקאית.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס 
* ביוגרפיה מפורטת 
* 

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי עיטור קרל מרקס
קטגוריה:אישים שהונצחו על בולי ברית המועצות
קטגוריה:סובייטים שנולדו ב-1935
קטגוריה:רוסים שנפטרו ב-2024
פיגוע הירי בשטרסבורג (2018)

[ממוזער|הכניסה ל[שוק חג המולד בשטרסבורג. תצלום מדצמבר 2014]]
**פיגוע הירי בשטרסבורג** הוא פיגוע טרור שהתרחש ב-11 בדצמבר 2018 בשוק חג המולד בעיר שטרסבורג שבצרפת. שלושה אנשים נורו למוות, 5 נפצעו קשה ועוד 8 נפצעו בינוני. החשוד, מוסלמי יליד שטרסבורג בן 29 בשם שריף שקאט, היה מוכר לשירותי הביטחון ונחשב לבעל דעות קיצוניות. היה נתון למעקב שירותי הביטחון בצרפת. הוא נפצע במהלך חילופי אש עם חיילים, נמלט מהזירה, ומתנהל מצוד אחריו.

האירוע התרחש בסביבות השעה 20:00 זמן מקומי (19:00 GMT) ליד כיכר קלבר, בשוק חג המולד (Christkindelsmärik). הפיגוע אירע באתרים שונים בעיר, והדבר אילץ לסגור אתרים ועסקים ברחבי העיר, כאשר רשת הטוויטר שימשה ככלי להעברת מידע לציבור.

מוקדם יותר באותו היום, בעקבות פשע קודם, פשטה המשטרה על ביתו של החשוד. בביתו נמצאו רימוני יד.

## ראו גם
* פיגוע הדריסה בברלין

## קישורים חיצוניים

## הערות שוליים

קטגוריה:פעולות טרור ב-2018
קטגוריה:פיגועי טרור אסלאמי בצרפת
קטגוריה:שטרסבורג
קטגוריה:פיגועי ירי
קטגוריה:2018 בצרפת
נפת טריפולי

**נפת טריפולי** (בערבית: ** قضاء طرابلس**) היא נפה מנהלתית במחוז צפון לבנון. בירת הנפה היא העיר טריפולי.

הנפה משתרעת יחסית על שטח לא גדול של 45 קמ"ר אבל מאוד צפופה באוכלוסייה, ומספר תושביה נאמד ב-310,980 תושבים (7.3% מתושבי לבנון).

מלבד העיר טריפולי הנפה כוללת מספר ערים ורשויות מקומיות בהן:  , , העיר "Baddawi", והעיר "Mayor-Tripoli".

## הרכב האוכלוסייה
* מוסלמים – 89.88%
* נוצרים – 8.26%
* ארמנים – 0.86%
* דרוזים – 0.01%

### מוסלמים
* אסלאם סוני – 81.9%
* עלווים – 6.8%
* אסלאם שיעי – 1.18%

### נוצרים
* מרונים – 2.25%
* יוונים אורתודוקסים – 5.18%
* יוונים קתולים – 0.63%
* פרוטסטנטים – 0.2%

## תמונות

קובץ:مزرعة آل هجرس - panoramio (1).jpg | "נפת טריפולי" – נוף פנורמי
קובץ:Qalamoun Skyline.jpg | העיר 
קובץ:القلمون من المرفأ.jpg | העיר 
קובץ:Tripoli2.jpg | העיר 
קובץ:TripoliNahrAbuAli.jpg | העיר טריפולי
קובץ:Bab al-Tabbaneh.jpg | העיר טריפולי


## קישורים חיצוניים

## הערות שוליים

טריפולי
ויטאלי ז'ולובוב

**ויטאלי מיכאילוביץ' ז'ולובוב** (באוקראינית: **Віталій Михайлович Жолобов**; ) הוא קוסמונאוט סובייטי ממוצא אוקראיני שטס לחלל במסגרת תוכנית סויוז.

## ביוגרפיה
ויטאלי ז'ולובוב נולד בכפר במחוז חרסון למשפחת איכרים. בשנת 1959 הוא סיים מכון למהנדסים בתחום גז ונפט בבאקו וגויס לחיל האוויר הסובייטי.

בשנת 1963 הוא נכלל ביחידת הקוסמונאוטים והחל בהכנות לטיסת חלל.

בשנת 1976 ויטאלי ז'ולובוב ביצע את הטיסה על סיפון חללית סויוז 21 (בוריס וולינוב היה מפקד צוות). החללית התחברה לתחנת חלל סאליוט 5 והחלה הביצוע תוכנית ניסויים. הטיסה הופסקה לאחר 49 ימים בעקבות המצב הבריאותי של ז'ולובוב ועבר סטרס פסיכולוגי לאחר מספר תקלות בתחנת החלל.

בשנת 1988 הוא עזב את יחידת הקוסמונאוטים ועבר להתגורר לקייב. בסוף שנות ה-80 של המאה ה-20 הוא עבד בתעשיית הנפט הסובייטית באזור טיומן. לאחר התפרקות ברית המועצות ויטאלי ז'ולובוב עבר לאוקראינה וכיהן במספר תפקידים. בשנת 1994 הוא נבחר לראש המועצה של מחוז חרסון וכיהן בתפקיד עד לשנת 1996. לאחר סיום תפקיד זה ויטאלי ז'ולובוב מונה ליושב ראש סוכנות חקר החלל של אוקראינה וכיהן בתפקיד זה כחצי שנה.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס 
* ביוגרפיה מפורטת 

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:גנרלים אוקראינים
קטגוריה:אנשי צבא סובייטים
קטגוריה:אישים שהונצחו על בולי ברית המועצות
קטגוריה:סובייטים שנולדו ב-1935
Head of NASA and the 2 Amish Boys

**Head of NASA and the 2 Amish Boys** (בעברית: **ראש נאס"א ו-2 ילדי האמיש**) הוא האלבום ה-11 של הרכב המוזיקה האלקטרונית הישראלי אינפקטד מאשרום.

האלבום יצא ב-12 בדצמבר 2018, תחת חברת התקליטים Monstercat והוא אלבום מוזיקה אלקטרונית בסגנונות: דראם נ' בייס, האוס, טראנס פסיכדלי.

הרצועות: "Bliss On Mushrooms" ו "Walking On the Moon" באלבום הוצאו כסינגל וכחלק ממיני אלבומים, בשנים שקדמו לשנת יציאת האלבום.

## שם האלבום ועובדות טריוויה
*בבלוג של אייזן ודובדבני בעקבות יציאת האלבום, הסבירו השניים את מקור שם האלבום בתור תאוריית קונספירציה שנפוצה על כך שבני האמיש הם למעשה חוצנים שמנסים להשתלב באנושות, ודובדבני ראה את אחד מחברי הלהקה מדבר עם שני זרים בעלי זקן ואמר כבדיחה "הנה ראש נאס"א ושני ילדי האמיש", השניים הגדירו את האלבום בתור "אלבום מדע בדיוני".
*כריכת האלבום וציורים נוספים לכל אחד מהשירים עוצבו על ידי האומנית Kez Laczin (או KEZ).
*שם הטראק ChenChen Barvaz נובע מכך שיש מלודיה במהלך השיר שנשמעת כמו ברווז ובסוף יש מלודיה שנשמעת "רוסית" לטענת היוצרים ולכן קראו לו "הברווז הצ'צ'ני".
*הטראק האחרון הוא רמיקס לשיר של הראפר טונה (איתי זבולון), והשיר הראשון בשפה העברית שהוציאו מזה מספר שנים.

## הרצועות באלבום

## קישורים חיצוניים

קטגוריה:אלבומי אינפקטד מאשרום
לאופולדינה מריה מאנהלט-דסאו

**לאופולדינה מריה, נסיכת אנהלט-דסאו** (בגרמנית: **Leopoldine Marie Prinzessin von Anhalt-Dessau**; 12 בדצמבר 1716 - 27 בינואר 1782) הייתה בתו של לאופולד הראשון, נסיך אנהלט-דסאו, ואשתו של פרידריך היינריך, מרקיז ברנדנבורג-שוודט.

## ביוגרפיה
לאופולדינה מריה נולדה ב-12 בדצמבר 1716 בדסאו, ללאופולד הראשון, נסיך אנהלט-דסאו ולאנה לואיזה פהזה, בתם של רודולף פהזה ואגנס אוהמה.

ב-13 בפברואר 1739 התחתנה לאופולדינה מריה עם פרידריך היינריך, מרקיז ברנדנבורג-שוודט, ממנו נולדו לה שתי בנות. בשנת 1751 גורשה לאופולדינה מריה על פי פקודת פרידריך השני, מלך פרוסיה לקולברג, וב-27 בינואר 1782 מתה לאופולדינה מריה בטירתה. בשנת 1788 עברה טירת שוודט לשמש כמגורי משפחת המלוכה של פרוסיה בתקופת הקיץ.

## משפחתה
ב-10 בנובמבר 1734 התחתנה לאופולדינה מריה עם פרידריך היינריך, מרקיז ברנדנבורג-שוודט, ממנו נולדו לה שתי בנות:
* שרלוטה, מרקיזת ברנדנבורג-שוודט (1745–1808)
* לואיזה, מרקיזת ברנדנבורג-שוודט (1750–1811), התחתנה עם לאופולד השלישי, דוכס אנהלט-דסאו

## קישורים חיצוניים

* 

קטגוריה:נסיכות גרמניות
קטגוריה:ילידות 1716
קטגוריה:נפטרות ב-1782
זבור

**זַבּוּר** (בערבית: **زبور**) באסלאם הוא ספר הקודש אשר אללה נתן לדוד, והוא אחד מספרי הקודש אשר קדמו לקוראן, כמו התורה שניתנה למשה, והבשורה שניתנה לישו.

המילה הערבית "זַבּוּר" מצויה בשירה ערבית קדם אסלאמית במשמעות של כתיבה או חיבור, בעיקר של שירה. בקוראן נתייחדה המשמעות של ספר קודש המיוחס לרוב לדוד, ובמיוחד לספר תהילים.

## הזַבּוּר בקוראן
הקוראן מזכיר את הזבור בשמו פעמים ספורות, לדוגמה:
* סורה 4 (הנשים), פסוק 163 - "... לדוד נָתַנו את הזַבּוּר."
* סורה 17 (המסע הלילי), פסוק 55 - "... ונָתַנו לדוד את הזַבּוּר."
* סורה 21 (הנביאים), פסוק 105 - "כבר כתבנו בזַבּוּר..."

הקוראן לא מרחיב בנושא הזבור, מלבד העובדה שהוא מצוין שהוא ניתן מאללה לדוד.
עם זאת, במספר היקרויות אחרות המונח משמש במשמעות כללית יותר של "ספרי קודש".

## הזבור בחדית'
ישנו חדית' אותנטי אשר בו נאמר:

אבו הוריירה דיווח שהנביא מוחמד אמר "הקראת הזבור נעשתה קלה עבור דאוד".

- סחיח אל-בוכרי 4:55:628

## קישורים חיצוניים

## הערות שוליים

קטגוריה:אסלאם
קטגוריה:כתבים אסלאמיים
ויאצ'סלב זודוב

**ויאצ'סלב דמיטרייביץ' זודוב** (ברוסית: **Вячеслав Дмитриевич Зудов**; 8 בינואר 1942 - 12 ביוני 2024) היה קוסמונאוט סובייטי שטס לחלל במסגרת תוכנית סויוז.

## ביוגרפיה
ויאצ'סלב זודוב נולד בכפר במחוז ניז'ני נובגורוד. אביו היה פקיד. בשנת 1949 המשפחה עברה להתגורר בעיר אלקטרוסטל בה סיים זודוב את לימודיו בבית הספר. לאחר גיוס לצבא ברית המועצות הוא עבר קורס טייס והוצב ביחידת הובלה של החיל.

בשנת 1965 הוא נכלל ביחידת הקוסמונאוטים והחל בהכנות לטיסת חלל.

בשנת 1976 ויאצ'סלב זודוב ביצע את הטיסה על סיפון חללית סויוז 23. המטרה של הטיסה הייתה ביצוע התחברות לתחנת החלל סליוט 6 ועריכת ניסויים ומחקרים שונים בהמשך. במהלך ההתקרבות לתחנת החלל התרחש כשל במערכת האוטומטית. ניתן היה לבצע התחברות בצורה ידנית ניתן רק ממרחק של 1200 מטרים, ובאותה העת המרחק בין החלליות היה כ-2 ק"מ. למרות זאת, נעשה ניסיון להמשיך בתהליך ולסיימו, אך ללא הצלחה. לאחר שהתברר שמלאי הדלק הולך ואוזל סוכם על סיום המשימה. לאור כך שעברו כבר כ-48 שעות מתחילת הטיסה ויכולת החללית לאפשר תנאי מחיה לקוסמונאוטים הייתה ל-3 יממות בלבד היה צורך לבצע נחיתת חרום. הנחיתה בוצעה בלילה והקוסמונאוטים נחתו באגם. הדבר אמנם היה אפשרי אך לאור מזג האוויר הקשה באזור (סופת שלגים עזה) והפעלה לא מתוכננת של מערכת המצנחים, פתחי מערכת האוורור כוסו במים. כתוצאה מכך הופסקה אספקת אוויר טרי לתא הנחיתה. לקראת הבוקר, זודוב איבד את הכרתו. בסופו של דבר אחד ממסוקי צוות החילוץ הצליח להתחבר לתא הנחיתה ולגרור את החללית לשפת האגם.

בתחילת שנות ה-80 של המאה ה-20 זודוב היה חבר צוות משנה של מספר משימות חלל. בשנת 1987 הוא עזב את יחידת הקוסמונאוטים אך כיהן במערכת הכנת הקוסמונאוטים במספר תפקידי ניהול. הוא עזב את הצבא בשנת 1992.

לאחר שחרורו מהצבא, ויאצ'סלב זודוב כיהן במספר תפקידים במערך המכס ולאחר מכן יצא לגמלאות.

נפטר ב-12 ביוני 2024.

## קישורים חיצוניים

* 
* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס 
* ביוגרפיה מפורטת 

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:טייסי חיל האוויר הסובייטי
קטגוריה:אישים שהונצחו על בולי ברית המועצות
קטגוריה:סובייטים שנולדו ב-1942
קטגוריה:רוסים שנפטרו ב-2024
נוגזר טטאלשווילי

**נוּגזָר טָטַאלַאשׁווִילִי** (בגאורגית: **ნუგზარ ტატალაშვილი**; נולד ב-20 במרץ 1990) הוא ג'ודוקא גאורגי. טטאלשווילי מתחרה בקטגוריית המשקל עד 81 ק"ג ומחזיק בשלוש מדליות מאליפויות אירופה.

## קריירה
ביוני 2010 זכה  טטאלשווילי במדליית ארד בטורניר World Cup Madrid. באליפות אירופה 2013 שנערכה בבודפשט זכה במדליית הכסף בקטגוריית המשקל עד 73 ק"ג לאחר שהפסיד בגמר לרוק דרקשיץ' הסלובני. במרץ 2014 זכה במדליה הראשונה שלו בתחרות מהסבב העולמי כאשר זכה במדליית זהב בגרנד פרי טביליסי שבמדינת הולדתו.

באליפות אירופה 2015, שנערכה בבאקו במסגרת המשחקים האירופיים, זכה שוב במדליית הכסף לאחר שניצח בארבעה מתוך חמישה קרבות. הוא החל להתחרות בסיבוב השני וניצח בזכות עונשים את פלורן אורני הצרפתי. בשמינית הגמר ניצח באיפון את לובישה קובצ'ביץ' הסרבי לאחר ריתוק מוצלח, ברבע הגמר ניצח בעונשים את רוק דרקשיץ' הסלובני ובחצי הגמר גבר על דירק ואן טיכלט בווזארי. בגמר הפסיד טטאלשווילי באיפון לשגיא מוקי הישראלי. בטורניר המאסטרס שנערך באותה השנה ברבאט, הוא זכה במדליית כסף ובדצמבר הוא זכה במדליית ארד בגראנד סלאם טוקיו לאחר שניצח את בן-ארצו לאשה שבדאטואשווילי הגיאורגי בקרב על המדליה.

באליפות אירופה 2016, שנערכה בקאזאן, זכה במדליית הארד לאחר ניצחון על דניס איארצב הרוסי. באותה שנה זכה גם במדליית זהב בגראנד פרי טביליסי ובמדליית ארד בגראנד פרי אלמטי.

לאחר שעבר להתחרות בקטגוריית המשקל עד 81 ק"ג זכה בפברואר 2018 במדליית ארד בגראנד סלאם פריז, כאשר ניצח בקרב על המדליה את אנטואן ולואה-פורטי הקנדי.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ג'ודוקא גאורגים
קטגוריה:גאורגים שנולדו ב-1990